लखनऊ। यूपी में योगी आदित्यनाथ सरकार के कार्यकाल में हुए एनकाउंटर को लेकर पूर्व मुख्यमंत्री और सपा मुखिया अखिलेश यादव ने बड़ा बयान दिया है। अखिलेश यादव ने कहा कि 2022 में अगर हमारी सरकार सत्ता में आई तो यूपी में हुए सभी एनकाउंटर की जांच कराई जाएगी। अगर जांच में मुठभेड़ फर्जी पाए जाएंगे तो दोषियों को बख्शा नहीं जाएगा। टीओआई से खास बातचीत में समाजवादी पार्टी के मुखिया अखिलेश यादव ने कहा कि एनकाउंटर में खास जाति को टारगेट किया जा रहा है। हमारी सरकार आने पर सभी मुठभेड़ की जांच कराई जाएगी।